Hvad er egentlig grunden til, at vi på Dansk wikipedia ikke har noget lignende eller ? Altså en markering af særligt fine artikler, vi gerne vil anbefale. Er det bare fordi, der ikke er taget initiativ til det? Jeg mener, vi har flere gode artikler, vi med fordel kunne gøre Featured/anbefalet. Norsk wikipedia er ikke meget større end den danske, og de har allerede 132 anbefalede artikler. De anbefalede artikler ville være gode at vise frem for nye brugere og medierne. Det er udmærket, at vi har , men vi gør ikke rigtigt noget ud af at promovere disse artikler, og desuden mener jeg, der findes flere artikler, som kunne anbefales, end dem, der har været ugens artikel, og i blandt de artikler, som har været ugens artikel, findes der også artikler, jeg ikke mener er specielt anbefalingsværdige. 
Hvad er jeres holdning? Er det ikke på tide at få gang i et lignende tiltag? -- 20. feb 2006 kl. 16:07 (CET)
Da vi gik over til Ugens artikel i stedet for Dagens artikel, var der flere muligheder for udvælgelse. Jeg støttede at vi benyttede den engelske model, som også er brugt mange andre steder, hvor man først beslutter om artiklen er god, og derefter sætter den på forsiden. Med den model vi bruger nu, så er artiklen ikke nødvendigvis god, men bare den bedste af de nominerede. Denne model blev valgt pga. frygt for at vi ikke ville få nok gode artikler til at hver uge var dækket.
Jeg har selv overvejet at starte et projekt efter den norske model med anbefalede artikler. Grunden til at jeg ikke har gjort det er, at jeg mener en sådan artikel skal have alle fakta understøttet af en kilde inde i teksten. Jeg kan ikke komme på én dansk artikel, som på nuværende tidspunkt har det. -- 20. feb 2006 kl. 16:41 (CET)
Jeg synes nok, det er en lidt for høj standard at sætte, at alle påstande skal være underbyggede af kilder inde i teksten, det er de ikke en gang i alle engelske eller norske anbefalede artikler, men det ville selvfølelig være at foretrække. 
Er vi to de eneste, der har en mening om et anbefalede-artikler-projekt? Det må da være andre, der enten er for eller imod? Hvad er i øvrigt proceduren for at få stablet et sådan projekt på benene? Er det noget, der skal stemmes om, eller handler det bare om at komme i gang, og så se hvordan det bliver modtaget?-- 27. feb 2006 kl. 13:26 (CET)
Kildeunderstøttelse kan også tages for vidt - det er netop en encyklopædi og ikke en fagbog, vi skriver. Det foresvæver mig noget om at Britannica muligvis har kilder på deres artikler, men er der andre encyklopædier, der har det?
Hvad "featured articles" angår, så kunne jeg forestille mig at det kunne være en forudsætning for nominering til "fremragende artikel", at en artikel allerede havde været eller og derigennem havde haft en periode med større opmærksomhed end ellers. -- 27. feb 2006 kl. 13:56 (CET)
